La Mare Josefa Campos, fundadora de les Operàries Catequistes, Filla Predilecta d'Alaquàs
01/12/2016

# La Mare Josefa Campos, fundadora de les Operàries Catequistes, Filla Predilecta d'Alaquàs

*   01/12/2016
*   [Educació](/categoria/10/0/educacio)
*   [Imprimir](#)
*   Compartir
*    https://www.alaquas.org/documento.asp?id\_do=15887

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F15887%2F0&title=Ajuntament%20d%27Alaqu%C3%A0s.%20Premsa.La%20Mare%20Josefa%20Campos%2C%20fundadora%20de%20les%20Oper%C3%A0ries%20Catequistes%2C%20Filla%20Predilecta%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/15887/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2016/2/15887/01122016foto_Form_4.jpg)](https://www.alaquas.org/ficheros/documentos/2016/2/15887/01122016foto_Form_10.jpg "<a href='https://www.alaquas.org/ficheros/documentos/2016/2/15887/01122016foto_Form_10.jpg' target=_blank><i class='fa fa-external-link' aria-hidden='true'></i>.La Mare Josefa Campos, fundadora de les Operàries Catequistes, Filla Predilecta d'Alaquàs</a>")

El Ple de la Corporació Municipal d'Alaquàs reconeix la tasca social i educativa de la religiosa a proposta de l'associació d'antigues alumnes del col·legi que porta el seu nom

L'Ajuntament d'Alaquàs ha declarat oficialment Filla Predilecta del municipi a títol pòstum a la Mare Josefa Campos (1872-1950), natural d'aquesta localitat valenciana, fundadora de la congregació de les religioses Operàries Catequistes i actualment en procés de canonització. El nomenament va ser aprovat el passat 24 de novembre pel Ple de la Corporació Municipal amb els vots a favor de PSOE, PP, Compromís i Ciutadans, els vots en contra de CET i l'abstenció d'EU.

La sol·licitud va sorgir per part d'un grup d'antigues alumnes del Col·legi Madre Josefa Campos d'Alaquàs qui, després d'una trobada i motivades pel lema 'Torna a les teues arrels\`, van promoure que fóra reconeguda com a Filla Predilecta del poble que la va veure nàixer i per això, el passat 29 de setembre, en el ple municipal, una antiga alumna del col·legi Madre Josefa Campos va exposar ja les raons de la sol·licitud.

El nomenament serà lliurat a la congregació en el mes d'abril de l'any 2017, motiu pel qual l'Ajuntament i l'Institut d'Operàries Catequistes celebraran diversos actes.

**Vida de la Mare Josefa Campos**

Josefa Inés Campos Talamantes, coneguda posteriorment com la Mare Josefa Campos, nascuda el 21 de gener de 1872 a Alaquàs, va iniciar la seua missió com a seglar impartint catequesi a les parròquies de la localitat i va promoure la construcció d'un internat a Alaquàs per a la cura de xiques joves amb problemes familiars. Va fundar la congregació de les Operàries Catequistes a 1914, sent aprovada com a congregació en 1925.

En l'actualitat, a la diòcesi de València una trentena de religioses formen part de la congregació en tres comunitats, a Alaquàs, on hi ha la Casa Mare a la capella va rebre sepultura la fundadora, Gandia i Picassent. Igualment, són presents a Madrid i també tenen cases en països com Colòmbia, Perú i Nicaragua amb més de mig centenar de religioses.